**Буктрейлер как инновационное средство повышения читательской активности школьников**

Ачасен вулас кăмăлне ÿстерес тĕллевпе вĕрентÿçĕсем тĕрлĕ мелсемпе меслетсем шыраççĕ. Çак шырава тивĕçтерекенсенчен пĕри вăл буктрейлер. Мĕн-ши вăл буктрейлер?

Çак ыйтăва хуравлама пире Википеди пулăшĕ. Буктрейлер вăл пĕр-пĕр кĕнеке çинчен кĕске каласа паракан видеоролик. Унăн тĕллевĕ визуаллă майпа вулакана кĕнекепе кăсăклантарасси.

Историнчен. Пĕрремĕш буктрейлер 1986 çулта тухнă. Раççее вăл 2010 çулсенче килнĕ. Çак çулта «Азбука Аттикус» кĕнеке издательстви буктрейлера суту-илÿ тухăçне ÿстерес тĕллевпе усă курнă. Буктрейлера ĕçре усă курасси хăвăрт сарăлнă.

Хальхи вăхăтра вĕрентÿ ĕçĕнче буктрейлер инноваци мелĕсенчен пĕри. Пĕрремĕш сăлтавĕ ачасем комьютерпа ĕçлеме кăмăллани. Ачасене буктрейлерсене тăвас ĕçĕ явăçтарсан вĕсен ирĕксерех кĕнекепе паллашма тивет, вĕсен вулас туртăмĕ те çуралать.

**Буктрейлерсен тĕсĕсене пăхса тухар.** **Содержание енчен пăхсан вĕсене 3 пая пайлаççĕ:**

1. Кĕскен сюжетпа паллаштарни.
2. Кĕнекен кăмăл-сипет туйăмне тата кĕнеке вулаканăн кăмăлне тивĕçтерессине палăртни.
3. Концептуаллă. Хайлавăн тĕп шухăшне, аталанăвне кăтартни.

**Курăмлăх мелĕсене усă курни енчен пăхсан вĕсене каллех 3 пая пайлаççĕ:**

1. Кĕнеке çинчен ÿкернĕ пĕчĕк фильм.
2. Презентаци. Презентацире иллюстрацисемпе, сăн ÿкерчĕксемпе, цитатăсемпе анлă усă кураççĕ.
3. Анимаци. Тепĕр сăмахпа каласан мультфильм.
4. Хутăш.

Буктрейлер 3 минутран ытла пымалла мар. Юлашки вăхăтра кĕнеке издательствисем буктрейлерсен конкурсĕсене анлă ирттереççĕ.

Эпир те 2 çул каялла «Хавхалану» конкурса çĕнĕ номинаци кĕртрĕмĕр. Çак номинацире хутшăнакансем Г.Н. Волков хайлавĕсем тăрăх буктрейлĕрсем турĕç. Паян сире конкурсра вырăн йышăннă Шупашкарти 10-мĕш шкулта ĕçлекен Анисимова Лариса Валерьевна буктрейлерне пăхма сĕнесшĕн. Ăна вăл Г.Н. Волковăн «Жизнь, смерть и бессмертие патриарха» кĕнеки тăрăх тунă, И.Я. Яковлев çуралнăранпа 170 çул çитнине халалланă.

Кăçалхи фестивальте те «Буктрейлер» номинацине хăваратпăр, кăмăл тăвакансене «Хавхалану» конкурсра хутшăнма чĕнетпĕр.

Пĕчĕк реклама.